b'\n_START_ARTICLE_\nLincoln Town Car\n_START_SECTION_\n1981\xe2\x80\x931984\n_START_PARAGRAPH_\nNuo 1959 met\xc5\xb3, Town Car buvo nekart\xc4\x85 naudotas, kaip Lincoln Continental modelio versijos pavadinimas, ta\xc4\x8diau atskiru modeliu, automobilis tapo tik 1981 metais. Pirmosios kartos automobilio dizainas buvo sp\xc4\x97j\xc4\x99s pasirodyti metais anks\xc4\x8diau ir buvo pavadintas Continental, ta\xc4\x8diau po met\xc5\xb3 automobilis buvo pervadintas \xc4\xaf Town Car, Continental vardas buvo pritaikytas kitam, kiek ma\xc5\xbeesniam Lincoln automobiliui._NEWLINE_Automobilio i\xc5\xa1vaizda ma\xc5\xbeai skyr\xc4\x97si nuo senesni\xc5\xb3j\xc5\xb3 8-tojo de\xc5\xa1imtme\xc4\x8dio Lincoln modeli\xc5\xb3, akivaizd\xc5\xbeiausiais skirtumas buvo atviri priekiniai \xc5\xbeibintai. Automobil\xc4\xaf buvo galima \xc4\xafsigyti su pa\xc5\xbeangiausiais to meto privalumais, tokiais kaip kelion\xc4\x97s kompiuteris, rodantis kiek automobilis gali nuva\xc5\xbeiuoti su bake esan\xc4\x8diu kuru, taip pat, vairuotojui \xc4\xafvedus duomenis gal\xc4\x97jo nurodyti apytiksl\xc4\xaf atvykimo laik\xc4\x85 bei dar keletu funkcij\xc5\xb3._NEWLINE_Dar viena naujov\xc4\x97 buvo dur\xc5\xb3 kodas, kurio pagalva vairuotojas gal\xc4\x97jo u\xc5\xberakinti arba atrakinti automobilio duris bei atidaryti baga\xc5\xbein\xc4\x99 su savimi netur\xc4\x97damas automobilio rakteli\xc5\xb3, jam tereik\xc4\x97jo \xc4\xafveisti 5 skaitmen\xc5\xb3 gamykloje u\xc5\xbeprogramuot\xc4\x85 arba paties nustatyt\xc4\x85 kombinacij\xc4\x85. \xc5\xa0is privalumas vis dar teb\xc4\x97ra populiarus tarp \xc5\xa1iandienini\xc5\xb3 Ford, Mercury ir Lincoln automobili\xc5\xb3._NEWLINE_Naujajame Town Car modelyje nebeliko ankstesni\xc5\xb3 6,6 ir 7,5 litro varikli\xc5\xb3, juos pakeit\xc4\x97 populiarus 5,0 litro V8 variklis, automobilis buvo parduodamas tik su 4-pavar\xc5\xb3 automatine transmisija.\n_START_SECTION_\n1985\xe2\x80\x931989\n_START_PARAGRAPH_\n1985 metais automobilio i\xc5\xa1vaizda buvo kiek atnaujinta. Buvo perkeltas automobilio atbulin\xc4\x97s eigos \xc5\xbeibintas bei u\xc5\xbeapvalinti k\xc4\x97bulo kampai, i\xc5\xa1 \xc5\xa1on\xc5\xb3 pritvirtinti siauri buferiai. Automobilio panel\xc4\x97 taip pat sulauk\xc4\x97 d\xc4\x97mesio, buvo kiek atnaujinta centrin\xc4\x97 konsol\xc4\x97 bei vairas ant kurio buvo perkeltas garso signalo mygtukas, anks\xc4\x8diau buv\xc4\x99s ant pos\xc5\xabkio svirties. Be viso to, automobilis sulauk\xc4\x97 dar keli\xc5\xb3 smulki\xc5\xb3 atnaujinim\xc5\xb3._NEWLINE_Tais pa\xc4\x8diais metais buvo atnaujinti Cadillac DeVille ir Fleetwood modeliai, kurie tapo gerokai ma\xc5\xbeesni ir nuo \xc5\xa1iol buvo varomi priekiniais ratais, Fleetwood Brougham tapo vieninteliu galiniais ratais varomu Cadillac modeliu. Nepaisant toki\xc5\xb3 konkurento veiksm\xc5\xb3, Town Car i\xc5\xa1liko tradicinio dyd\xc5\xbeio sedanu. Atsakydama \xc4\xaf naujus ma\xc5\xbeesnius Cadillac modelius, 1985 met\xc5\xb3 pabaigoje Lincoln prad\xc4\x97jo reklamin\xc4\x99 kampanij\xc4\x85, pavadinimu \xe2\x80\x9eThe Valet\xe2\x80\x9c. Reklamoje b\xc5\xabdavo vaizduojami stov\xc4\x97jimo aik\xc5\xa1tel\xc4\x97s darbuotojai, kuriems b\xc5\xabdavo sunku atskirti Cadillac modelius nuo \xc5\xbeemesn\xc4\x97s klas\xc4\x97s Buick, Oldsmobile, Pontiac ir net Chevrolet modeli\xc5\xb3, reklamoje jie nuolat klausdavo \xe2\x80\x9eAr tai Cadillac\xe2\x80\x99as?\xe2\x80\x9c, \xc4\xaf klausim\xc4\x85 b\xc5\xabdavo atsakoma \xe2\x80\x9eNe, tai Oldsmobile\xe2\x80\x99is (arba Buick\xe2\x80\x99as, Chevrolet\xe2\x80\x99as ir t. t.)\xe2\x80\x9c. Reklamos pabaigoje pasirodydavo Lincoln automobilio savininkas ir sakydavo \xe2\x80\x9eLincoln Town Car pra\xc5\xa1om\xe2\x80\x9c, tuo metu pasirodydavo u\xc5\xbera\xc5\xa1as \xe2\x80\x9eLincoln, kaip tur\xc4\x97t\xc5\xb3 atrodyti prabangus automobilis\xe2\x80\x9c, \xc5\xa1i reklamin\xc4\x97 kampanija buvo naudojama iki pat 10-tojo de\xc5\xa1imtme\xc4\x8dio prad\xc5\xbeios._NEWLINE_1986 met\xc5\xb3 modelis i\xc5\xa1liko beveik toks pat kaip ir ankstesnysis, ta\xc4\x8diau galiniame automobilio stikle buvo \xc4\xafmontuotas tre\xc4\x8diasis stabd\xc5\xbei\xc5\xb3 \xc5\xbeibintas, automobilio panel\xc4\x97je buvo naudojama daugiau med\xc5\xbeio apdailos. Svarbiausias mechaninis pakeitimas buvo nauja \xc4\xafpur\xc5\xa1kimo sistema. 1988 metais automobilis sulauk\xc4\x97 nauj\xc5\xb3 i\xc5\xa1orini\xc5\xb3 pakeitim\xc5\xb3, v\xc4\x97l buvo perkeltas atbulin\xc4\x97s eigos \xc5\xbeibintas bei kiek atnaujintos priekin\xc4\x97s grotel\xc4\x97s. Dar keli kosmetiniai pakeitimai buvo \xc4\xafvykdyti 1989 metais.'